Rikunarita-ORG/Wikinium huggingface dataset:
# பாசிகர் மொழி

| பசிகர் |
| --- |
| நாடு(கள்) | இந்தியா |
| பிராந்தியம் | ஹரியானா, டெல்லி, குஜராத், ஹிமாச்சல் பிரதேசம், பஞ்சாப், ஜம்முவும் காஷ்மீரும், மத்தியப் பிரதேசம், கர்நாடகா |
| தாய் மொழியாகப் பேசுபவர்கள் | 58,236 (1981)  (*date missing*) |
| மொழிக் குடும்பம் | திராவிடம்* வகைப்படுத்தாத் திராவிடம்
	+ **பசிகர்**
 |
| மொழிக் குறியீடுகள் |
| ISO 639-3 | bfr |

**பசிகர் மொழி** ஒரு வகைப்படுத்தப்படாத திராவிட மொழியாகும். இந்தியாவில், ஹரியானா, டெல்லி, குஜராத், ஹிமாச்சல் பிரதேசம், பஞ்சாப், ஜம்முவும் காஷ்மீரும், மத்தியப் பிரதேசம், கர்நாடகா போன்ற பல மாநிலங்களில் பரவலாகப் பேசப்பட்டு வரும் இம்மொழி ஏறத்தாள 58,236 மக்களால் பேசப்படுகிறது.

சொந்த மொழியில் இவர்களது கல்வியறிவு மிகவும் குறைவானது.

## இவற்றையும் பார்க்கவும்

* திராவிட மொழிக் குடும்பம்

## மேற்கோள்கள்
# உத்தரகாண்டு நாள்

| உத்தராகண்ட தினம் |
| --- |
| அதிகாரப்பூர்வ பெயர் | உத்தராகண்ட தினம் |
| பிற பெயர்(கள்) | *உத்தராகண்ட ஸ்தாபன திவாஸ்* |
| கடைப்பிடிப்போர் | உத்தராகண்டம் |
| வகை | State Foundation Day |
| நாள் | 9 நவம்பர் 2000 |

**உத்தரகாண்ட் தினம்** (Uttarakhand Day) உத்தரகாண்ட் ஸ்தாபன திவாஸ் என்றும் குறிப்பிடப்படுகிறது. இது இந்திய மாநிலமான உத்தராகண்டின் மாநில நிறுவன நாளாகக் கொண்டாடப்படுகிறது. இது 2000 ஆம் ஆண்டு தொடங்கி ஆண்டுதோறும் நவம்பர் 9 ஆம் தேதி அனுசரிக்கப்படுகிறது.

## உத்தரகாண்டின் தொடக்கம்

இந்தியாவின் சுதந்திரத்தைத் தொடர்ந்து, முந்தைய ஐக்கிய மாகாணங்களின் இமயமலை மாவட்டங்கள் பிராந்திய இலக்கியங்களில் குறிப்பிடத்தக்க கவனத்தைப் பெறத் தொடங்கின. 1949 இல்,கார்வால் நாடு இந்தியாவுடன் இணைந்தது . 1950 இல் இந்திய அரசியலமைப்பு ஏற்றுக்கொள்ளப்பட்டவுடன், ஐக்கிய மாகாணங்கள் உத்தரப் பிரதேசம் என மறுபெயரிடப்பட்டு இந்தியாவின் மாநிலமாக மாறியது. சுதந்திரம் அடைந்து பல தசாப்தங்களுக்குப் பிறகும், இமயமலைப் பகுதியில் உள்ள மக்களின் நலன்களை நிவர்த்தி செய்ய வேண்டும் என்ற எதிர்பார்ப்பை உத்தரப்பிரதேச அரசால் பூர்த்தி செய்ய முடியவில்லை. வேலையில்லாத் திண்டாட்டம், வறுமை, போதிய உள்கட்டமைப்பு இல்லாமை, பொது வளர்ச்சியின்மை மற்றும் சிறந்த வாய்ப்புகளைத் தேடி மலைப்பகுதிகளில் இருந்து பூர்வீக (பஹாரி மொழி பேசும்) மக்கள் இடம்பெயர்ந்தமை ஆகியவை இறுதியில் தனி மலை மாநிலம் உருவாக்கப்படுவதற்கான மக்களின் கோரிக்கைக்கு வழிவகுத்தது. மாநில அந்தஸ்தை அடைவதற்காக உத்தரகாண்ட் கிராந்தி தளம் உருவானதைத் தொடர்ந்து, எதிர்ப்புகள் வேகம் கூடியது. மேலும், 90 களில் பிராந்தியம் முழுவதும் பரவலான மாநில இயக்கத்தின் வடிவத்தை எடுத்தது. 1994 ஆம் ஆண்டு அக்டோபர் 2 ஆம் தேதி, முசாபர்நகரில் ஆர்ப்பாட்டக்காரர்கள் மீது உத்தரப் பிரதேசக் காவல்துறை துப்பாக்கிச் சூடு நடத்தியதில், ஏராளமானோர் கொல்லப்பட்டதால், இயக்கம் வன்முறையாக மாறியது.

மாநில உரிமை ஆர்வலர்கள் அடுத்த பல ஆண்டுகளாக தங்கள் போராட்டத்தைத் தொடர்ந்தனர். இதன் விளைவாக உத்தரபிரதேச மறுசீரமைப்புச் சட்டம், 2000 மூலம் உத்தரகாண்ட் மாநிலம் 9 நவம்பர் 2000 அன்று உத்தராஞ்சல் மாநிலமாக உருவாக்கப்பட்டது. இது முந்தைய உத்தரபிரதேச மாநிலத்தை இரண்டாகப் பிரித்தது. ஜனவரி 1, 2007 அன்று, உத்தராஞ்சல் மாநிலத்திற்கு முன்னர் அறியப்பட்டிருந்த பெயரை மீட்டெடுத்து, உத்தரகாண்டம் என மறுபெயரிடப்பட்டது.

## 2016 ஆண்டு

உத்தரகாண்டம் மாநிலத்தின் 16வது ஆண்டு விழாவில் உத்தரகாண்ட் ரத்னா விருதை அம்மாநில முதல்வர் ஹரீஷ் ராவத் வழங்கினார்.

## சான்றுகள்
# உத்தராகண்ட சட்டப் பேரவை

**உத்தராகண்ட சட்டப் பேரவை**, இந்திய மாநிலமான உத்தராகண்டின் சட்டமன்றம் ஆகும். இது உத்தராகண்டின் சட்டவாக்க அவை. இந்த மன்றத்தில் மொத்தம் 71 உறுப்பினர்கள் உள்ளனர். இந்த மாநிலத்தில் உள்ள 70 சட்டமன்றத் தொகுதிகள் உள்ளன. ஒவ்வொரு தொகுதியிலும் அதிக வாக்குகள் பெற்றவர் அந்த தொகுதியின் சட்டமன்ற உறுப்பினராகத் தேர்ந்தெடுக்கப்படுகிறார். இவ்வாறாக 70 தொகுதிகளின் மூலம் 70 சட்டமன்ற உறுப்பினர்கள் தேர்ந்தெடுக்கப்பட்டும், ஆங்கிலோ-இந்தியர் ஒருவர் ஆளுநரால் நியமிக்கப்பட்டும் மொத்தம் 71 உறுப்பினர்கள் இருக்கின்றனர்.

## மேற்கோள்கள்

## மேலும் பார்க்க

* 2017 உத்தராகண்ட சட்டப் பேரவைத் தேர்தல்
# பௌரவர்

வட இந்தியாவில் சிந்து ஆறு - கங்கை ஆற்றிக்கும் இடைப்பட்ட பகுதியில் விருஷ்ணி மக்களின் வாழ்விடமான மதுரா: அருகில் சகலா, அருச்சுனயானர்கள், யௌதேயர்கள், **பௌரவர்கள்**, குலிந்தர்கள் மற்றும் ஆதும்பரர்கள்

**பௌரவர்** (Pauravas) (சமஸ்கிருதம்:पौरव), யயாதி-தேவயானிக்கும் பிறந்த ஐந்தாவது மகன் புருவின் வழித்தோன்றல்கள் **பௌரவர்கள்** என்று அழைக்கப்பட்டனர்.
பௌரவர்கள், கி மு 890 முதல் 322 முடிய பண்டைய இந்தியத் துணைக்கண்டத்தின் வடமேற்கு இந்தியாவை ஆண்டவர்கள். முதலில் பௌரவர்கள் அத்தினாபுரத்தை தலைநகராகக் கொண்டு குரு நாட்டை ஆண்டவர்கள். கி மு எட்டாம் நூற்றாண்டில், கடுமையான மழை வெள்ளத்தால் அத்தினாபுரம் அழிந்த பின், கௌசாம்பி (Kausambi) என்ற இடத்தில் புதிய தலைநகரை அமைத்து குரு நாட்டை ஆண்டனர். வட இந்தியாவில் மகாஜனபாத குடியரசு நாடுகள் உருவான பின்னர் பௌரவர்களின் குரு நாடு கி மு 5 மற்றும் 4ஆம் நூற்றாண்டுகளில் வீழ்ச்சி கண்டது.

## வரலாறு

பௌரவர்கள் குலம் குறித்த வரலாறு மகாபாரதம் இதிகாசத்தில் ஆதி பருவத்தில் குறிப்பிடப்பட்டுள்ளது.
யயாதி-தேவயானிக்கும் பிறந்த மூத்த மகன் யதுவின் வழித்தோண்றல்கள் யாதவர்கள் என்றும்; இரண்டாவது மகன் துர்வசுவின் வழித்தோன்றல்கள் **யவனர்கள்** என்றும்; யயாதி-சர்மித்தைக்கு பிறந்த மூன்றாவது மகன் திரஹ்யுவின் வழித்தோண்றல்கள் **போஜர்கள்** என்றும், நான்காவது மகன், அனுவின் வழித்தோன்றல்கள் **மிலேச்சர்கள்** என்றும், ஐந்தாவது மகன் புருவின் வழித்தோன்றல்கள் **பௌரவர்கள்** என்றும் அழைக்கப்பட்டனர். புருவின் வழித்தோன்றல்களே பாண்டவர் மற்றும் கௌரவர் ஆவார்.

வேதகாலத்தில் பௌரவர்கள், மன்னர் சுதாஸின் தலைமையில், பத்து மன்னர்கள் போரில், பண்டைய பாரசீகர்களை வென்றனர்.

பௌரவ அரச மரபைச் சேர்ந்த போரஸ், கிமு 326இல் ஜீலம் ஆற்றாங்கரையில் நடந்த போரில், அலெக்சாண்டரிடம் தோல்வி அடைந்தார். இருப்பினும் பேரரசின் போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, தமது பிரதிநிதியாக நியமித்து கௌரவித்தார்.

## இதனையும் காண்க

* நகுசன்
* யயாதி
* தேவயானி
* சர்மிஷ்டை
* யது
* யது குலம்
* புரு

## மேற்கோள்கள்
# திபெத்திய-பர்மிய மொழிகள்

| திபெத்திய-பர்மிய மொழிகள்  |
| --- |
| புவியியல் பரம்பல்: | தென்கிழக்காசியா, கிழக்காசியா, தெற்கு ஆசியா |
| மொழி வகைப்பாடு: | சீன-திபெத்திய மொழிகள் **திபெத்திய-பர்மிய மொழிகள்** |
| முதனிலை-மொழி: | முதல்நிலை திபெத்திய-பர்மிய மொழிகள் |
| துணைப்பிரிவு: |
Mahakiranti, Magaric, Chepangic, *Dura,* Raji–Raute
Bodish, West Himalayish, Tamangic, *Lhokpu, Lepcha, Gongduk, Tshangla*
Lolo–Burmese, *Mru,* Naxi, Karenic, *Pyu*
Qiangic, Jiarongic, Sal, Nungish
Hruso, Kho-Bwa, Tani (Miric), Digaro, Midzu, ?Siangic
"Naga": *Meithei,* Tangkhul, Ao, Angami–Pochuri, Zeme, Kukish
*Tujia* (unclassified)

 |
| ISO 639-5: | tbq |

**திபெத்திய-பர்மிய மொழிகள்** (*Tibeto-Burman languages*) தென்கிழக்கு ஆசியாவின் உயர்நிலப் பகுதிகளிலும், பர்மாவின் (மியான்மர்) தாழ்நிலப் பகுதிகளிலும் பேசப்படுகிறது. இதில் 400 இற்கும் மேற்பட்ட சீன-திபெத்திய மொழிக் குடும்பத்தின் சீன உறுப்பினர்கள் அல்லாத மொழிகள் உள்ளன. இக்குழு, அதன் மிகவும் பரவலாகப் பேசப்படும் உறுப்பினர்களான பர்மிய (மில்லியன் 32 க்கும் மேற்பட்ட பேச்சாளர்கள்) மற்றும் திபெத்திய (8 மில்லியன் மேல்) மொழிகள் கொண்டு பெயரிடப்பட்டது. பிற மொழிகள் மிகச் சிறிய சமுதாயங்களில் பேசப்படுகிறது. பரவலாக சீன-திபெத்திய மொழிக்குடும்பம், சீன மற்றும் திபெத்திய-பர்மிய மொழிக்குடும்ப கிளைகளாக பிரிக்கிறது. சில அறிஞர்கள் திபெத்திய-பர்மன் ஒரு ஒற்றைத்தொகுதி குழு என்பதை மறுக்கின்றனர்.

## வரலாறு

18 ம் நூற்றாண்டில், பல்வேறு ஆய்வாளர்கள் திபெத்திய மற்றும் பர்மிய மொழிகளுக்கு இடையே ஒற்றுமைகளை அவதானித்தனர். இவை விரிவான இலக்கிய மரபுகளை கொண்டிருந்தன. அடுத்த நூற்றாண்டின் ஆரம்பத்தில், பிரையன் ஹக்டன் ஹோட்க்சன் இமயமலை மற்றும் வடகிழக்கு இந்தியாவின் இலக்கியம் சாரா மொழிகளின் பயனுள்ள தகவல்களை சேகரித்தார், இவற்றில் பலவற்றில் திபெத்திய மற்றும் பர்மிய தொடர்பு இருப்பதை கவனித்தார். மற்றவர்கள் தென்கிழக்கு ஆசியா மற்றும் தென்மேற்கு சீனாவின் மேட்டுப்பகுதிகளில் நெருங்கிய மொழிகளை அடையாளம் கண்டனர். "திபெத்திய-பர்மிய" என்ற பெயர் முதன்முதலில் ஜேம்ஸ் ரிச்சர்ட்சன் லோகன், மூலம் 1856 ஆம் ஆண்டு இந்தக் குழுவிற்கு பயன்படுத்தப்பட்டது. லோகனின் பார்வையில் இக்குடும்பம் கங்கை மற்றும் லோகித்திக் கிளைகள் ஒன்றுபட்ட மக்சு முல்லரின் டுரேனியன் குடும்பமாகும். இது செமிட்டிக், ஆரிய (இந்தோ ஐரோப்பிய) மற்றும் சீன மொழிகளை தவிர அனைத்து யுரேசிய மொழிகளை கொண்ட ஒரு பெரிய குடும்பம். (பின்னர் எழுத்தாளர்கள் டுரேனியனியனுள் சீன மொழியை உள்ளடக்கலாம்.) இந்திய மொழியியல் ஆய்வு மூன்றாவது தொகுதி பிரித்தானிய இந்தியாவின் திபெத்திய-பர்மிய மொழிகளிற்கு அர்ப்பணிக்கப்பட்டது.

## மேற்கோள்கள்
# குமாவுனி சமையல்

|  |
| --- |
| **சமையல்**
 |
| இது சமையல் முறை கட்டுரைத் தொடரின் பகுதியாகும் |
| செய்முறைகளும் சமையல் பொருள்களும் |
| செய்முறைகள் - சமையல் பாத்திரங்கள் சமைத்தலில் உள்ள அளவுகள் |
| **தமிழர் சமையல்** |
| உணவுப் பொருட்கள் பட்டியல்கள் |
| * காய்கறிகள் பட்டியல்
* கிழங்குகள் பட்டியல்
* கீரைகள் பட்டியல்
* சுவைப்பொருட்கள் பட்டியல்
* கறி மூலிகைகள் பட்டியல்
* பழங்கள் பட்டியல்
* பருப்புகள் பட்டியல்
* தானியங்கள் பட்டியல்
* கொட்டைகள் பட்டியல்
* மாமிசக்கறிகள் பட்டியல்
* மீன் வகைகள் பட்டியல்
 |
| பிராந்திய சமையல் முறை |
|
உலகின் பிரபல உணவுகள் - ஆசியா - ஐரோப்பா - கருப்பியன் தெற்காசியா - இலத்தின் அமெரிக்கா மத்தியகிழக்கு - வட அமெரிக்கா - ஆப்பிரிக்கா ஏனைய உணவு முறைகள்... |
| See also: |
| பிரபல சமையலாளர் - சமையலறைகள் - உணவு கள் Wikibooks: Cookbook |

குமாவுனி உணவு.
 அல் லகாட் (உருளைகிழங்கு பூரி)
**குமாவுனி உணவு** (*Kumaoni cuisine*) என்பது இந்தியாவின் உத்தராகண்டம் மாநிலத்தில் உள்ள குமாவுன் பகுதியின் உணவாகும். குமாவுனி உணவு எளிமையானது மற்றும் சத்தானது. இமயமலையின் கடுமையான சூழலுக்கு ஏற்றது. *கொள்ளு* (அல்லது *குலாத்*, ஒரு உள்ளூர் வகை பீன்ஸ்) போன்ற பருப்பு வகைகளைப் பயன்படுத்தி, குமாவுனி ரைதா, பால் மித்தாய், ராஸ் பாத், சாயின், பாண்டா மற்றும் தட்வானி போன்ற பல்வேறு உணவுகள் தயாரிக்கப்படுகின்றன. இவை அனைத்தும் தனித்துவமான தயாரிப்புகள் ஆகும். தயிருடன் தாளிக்கப்பட்ட ஜோலி அல்லது கறி ஒரு வகையான குமாவுனி உணவாகும். பாட் பருப்புகளிலிருந்து சுட்கனி மற்றும் ஜூலா தயாரிக்கப்படுகிறது. அரிசி மற்றும் கோதுமையுடன் கூடிய மடுவா போன்ற தானியங்கள் பிரபலமானவை.

இறைச்சியும் தயாரிக்கப்படுகிறது. இவை வட இந்தியாவில் தயாரிக்கப்படும் செய்முறையை ஒத்திருக்கிறது. பல சிற்றுண்டிகள், ரொட்டிகள், பால் பொருட்கள் மற்றும் பானங்கள் குமாவுனி உணவு வகைகளின் முக்கியமானதாக உள்ளன. இவை பாரம்பரியமாக உத்தராகண்டில் பல பகுதிகளில் உண்ணப்படுகிறது.

## மேற்கோள்கள்
# லூசியானா

|  |
| --- |
| **State of Louisiana État de Louisiane லூசியானா மாநிலம்** |
|

|  |  |
| --- | --- |
|  |  |
| லூசியானாவின் கொடி | லூசியானாவின் சின்னம் |
| *புனைபெயர்(கள்): பாயூ மாநிலம்* |
| *குறிக்கோள்(கள்): Union, justice, and confidence Union, justice et confiance Lunyon, justis et confyans ஒன்றியம், நீதி, நம்பிக்கை* |
|  லூசியானா மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** |  |
| **தலைநகரம்** | பாடன் ரூஜ் |
| **பெரிய நகரம்** | நியூ ஓர்லென்ஸ் |
| **பெரிய கூட்டு நகரம்** | நியூ ஓர்லென்ஸ் மாநகரம் |
| **பரப்பளவு** |  31வது |
|  - மொத்தம் | 51,885 சதுர மைல் (134,382 கிமீ²) |
|  - அகலம் | 130 மைல் (210 கிமீ) |
|  - நீளம் | 379 மைல் (610 கிமீ) |
|  - % நீர் | 16 |
|  - அகலாங்கு | 28° 56′ வ - 33° 01′ வ |
|  - நெட்டாங்கு | 88° 49′ மே - 94° 03′ மே |
| **மக்கள் தொகை** | 22வது |
|  - மொத்தம் (2000) | 4,468,976 |
|  - மக்களடர்த்தி | 102.59/சதுர மைல்  39.61/கிமீ² (22வது) |
| **உயரம்** |   |
|  - உயர்ந்த புள்ளி | டிரிஸ்கில் மலை 535 அடி  (163 மீ) |
|  - சராசரி உயரம் | 98 அடி  (30 மீ) |
|  - தாழ்ந்த புள்ளி | நியூ ஓர்லென்ஸ் -8 அடி  (-2 மீ) |
| **ஒன்றியத்தில் இணைவு** | ஏப்ரல் 30, 1812 (18வது) |
| **ஆளுனர்** | பாபி ஜிண்டல் (R) |
| **செனட்டர்கள்**  | மேரி லான்டிரியு (D) டேவிட் விடர் (R) |
| **நேரவலயம்** | நடு: ஒருங்கிணைந்த அனைத்துலக நேரம்-6/-5 |
| **சுருக்கங்கள்** | LA US-LA |
| **இணையத்தளம்** | www.louisiana.gov |

**லூசியானா** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தெற்கு பகுதியில் அமைந்துள்ளது. இதன் தலைநகரம் பாடன் ரூஜ், பெரிய நகரம் நியூ ஓர்லென்ஸ். ஐக்கிய அமெரிக்காவில் 18 ஆவது மாநிலமாக 1812 இல் இணைந்தது,

## மேற்கோள்கள்
# இரிபுவாரிய மொழி

| Ripuarian |
| --- |
| Ripoarisch |
| நாடு(கள்) | ஜெர்மனி, பெல்ஜியம், நெதர்லாந்து |
| பிராந்தியம் | North Rhine-Westphalia, Rhineland-Palatinate, Liège, Limburg |
| தாய் மொழியாகப் பேசுபவர்கள் | ≈ 900,000  (*date missing*) |
| மொழிக் குடும்பம் | Indo-European
* Germanic
	+ West Germanic
		- High German
			* Central German
				+ West Central German
					- Central Franconian
						* **Ripuarian**
 |
| மொழிக் குறியீடுகள் |
| ISO 639-3 | ksh (Kölsch dialect) |
| மொழிக் குறிப்பு | *None* |
| Area where Ripuarian is spoken. Green = sparsely populated forest. |
| Central German language area. 1 = Ripuarian. |

**இரிபுவாரிய மொழி** என்பது இந்தோ ஐரோப்பிய மொழிக்குடும்பத்தைச் சேர்ந்த செருமானிய மொழிகளுள் ஒன்றாகும். இது செருமனி, பெல்சியம், நெதர்லாந்து ஆகிய நாடுகளில் பேசப்படுகிறது. இம்மொழி ஏறத்தாழ 2.5 இலட்ச மக்களால் பேசப்படுகிறது.

## மேற்கோள்கள்
# பொது அறிவு

**பொது அறிவு** என்பது சமூகம்,நிகழ்வுகள்,இலக்கியம் மற்றும் உலகம் குறித்த சிறு தகவல்களாகும்.இவற்றை அறிந்து வைத்திருக்க அத்துறையில் ஆழ்ந்த பயிற்சி தேவையில்லை. இத்தகவல்கள் உலக வாழ்வினிற்கு நேரான பலன்கள் எதனையும் தராதபோதும்,தன்னைச் சுற்றி நிகழும் நிகழ்ச்சிகளைப் புரிந்து கொள்ள மிகவும் பயனாக உள்ளது. இவை ஒருவரின் பள்ளி/கல்லூரியில் பயிலும் கல்வியைத் தவிர்த்த கற்றலாக கருதப்படுகிறது.

இத்தகவல்களின் மேலாண்மையை சோதிக்கும் வினா-விடை போட்டிகள் பள்ளி/கல்லூரி வளாகங்களில் மிக பரவலாகக் காணப்படுகிறது. தொலைக்காட்சி நிகழ்ச்சிகளிலும் பள்ளிகளுக்கிடையேயான போர்ன்விடா குவிஸ்,கோடீசுவரன் போன்றவை தனியிடம் பிடித்துள்ளன.வேலைக்கான தேர்வுகள் மற்றும் நேர்முகங்களிலும் ஒருவரின் பொது அறிவுத்திறன் அவரது நினைவாற்றல் மற்றும் நடப்பு உலக பார்வையை வெளிப்படுத்துவதாக சோதிக்கப் படுகிறது.

## மேற்கோள்கள்
# கூகுளின் அடையாளச் சின்னம்

கூகிளின் புதிய அடையாளச் சின்னம்
**கூகிளின் அடையாளச் சின்னம்** (Google pnppnplogo logo) என்பது கூகிள் நிறுவனத்தைப் பிரதிநிதித்துவப்படுத்தும் அடையாளச் சின்னம் ஆகும். 1998 ஆம் ஆண்டு முதன் முதலாக nishanthஎன்பவரால் முதலாவது கூகிளின் அடையாளச் சின்னம் உருவாக்கப்பட்டது. அவ்வடையாளச் சின்னம் கிம்ப் இன் உதவியுடன் வடிவமைக்கப்பட்டது.199999அன்று கூகிள் நிறுவனம் தனது அடையாளச்சின்னத்தினைப் புதிய மாற்றங்களுடன் கூடிய புதிய பதிப்பாக வெளியிட்டது.

கூகிள் அடையாள சின்னமானது முதல் நிலை வர்ணங்களான நீலம், சிவப்பு, மஞ்சள் ஆகிய வர்ணங்களின் தொகுப்பு ஆகும். ஆனால் அதற்கு மாறாக முதல் நிலை வர்ணங்களுக்கு நடுவே ஒரு இரண்டாம் நிலை வர்ணமான பச்சை நிறத்தை சேர்த்துள்ளனர். அதாவது கூகிள் எப்போதும் விதிகளை பின்தொடராது என்பதை சொல்லாமல் சொல்லியுள்ளனர். இது வரை pnp 7முறை தனது அடையாள சின்னத்தை மாற்றி உள்ளது.

## விருப்பப் படவுரு

1999-2015 காலப்பகுதியில் வெளியான கூகிளின் விருப்பப் படவுருக்கள்
கூகிள் தனது விருப்பப் படவுருவினையும் (Favicon) December 12 05 அன்று மாற்றியமைத்தது.

## மேற்கோள்கள்

## வெளி இணைப்புகள்

* Official Google logos
* New Google's logo unveiled on September 1, 2015
* Google's Favicons until August 2012
* Small blue "g" favicon is updated.
# கூகுள் தேஸ்

கூகுள் தேஸ் (கூகுள் பே)| உருவாக்குனர் | கூகுள் |
| தொடக்க வெளியீடு | செப்டம்பர் 19, 2017 (2017-09-19) |
| தளம் | ஆண்ட்ராய்டு இயங்குதளம், ஐஓஎஸ் |
| உரிமம் | தனியுடைமை மென்பொருள் |
| இணையத்தளம் | tez.google.com |

**கூகுள் தேஸ்** என்பது இந்தியாவில் செல்லிடத் தொலைபேசி மூலம் பணம் செலுத்தும் வாடிக்கையாளர்களை கவரும் வகையில் கூகுள் நிறுவனத்தால் வெளியிடப்பட்டுள்ள ஒரு மென்பொருள் ஆகும்.
28 ஆகஸ்ட், 2018 முதல் இது கூகுள் பே என்று அழைக்கப்படுகிறது.
இது இந்தியத் தேசிய கொடுக்கல்கள் நிறுவனத்தால் உருவாக்கப்பட்ட ஒருமித்த கொடுக்கல் இணைப்பிடைமுக முறையில் செயல்படுகிறது.

## சான்றுகள்
# இருப்பிட மேலாளர்

**இருப்பிட மேலாளர்** (Location manager) என்பவர் திரைப்படக்குழுவில் பணிபுரியும் உறுப்பினர் ஆவார். இவரின் பணி திரைப்படத்திற்கு தேவையான இடங்களைக் கண்டுபிடித்து ஒப்பந்தம் செய்தால், தீ அணைப்பு, காவல் மற்றும் பிற அரசாங்க அனுமதிகளையும் பெறுதல் மற்றும் தயாரிப்புக்கான பணிகளை முடிக்க தயாரிப்பு தளவாடங்களை ஒருங்கிணைத்தல் போன்றவை ஆகும். படப்பிடிப்பின் போது ஏற்படும் பிரச்சினைகளுக்கு தீர்வு காணும் பொறுப்பு இவருடையதே.

வரலாற்று ரீதியாக இருப்பிட மேலாளரின் கடமைகள் உதவி இயக்குநரின் பொறுப்பாகும். திரையுலகம் வளர்ந்தவுடன் திரைப்படம் உருவாக்க அதிக மேற்பார்வை தேவைப்பட்ட காரணத்தால் 1970 ஆம் ஆண்டுகளில் இருந்து இந்த பணிக்கு தனி ஒரு குழு அல்லது நபர் நியமிக்கப்பட்டார்கள்.

## மேற்கோள்கள்
# ஆரவல்லி மலைத்தொடர்

இராஜஸ்தான் மாநிலத்தில் காணப்படும் ஆரவல்லி மலைத்தொடரின் ஒரு பகுதி
இந்திய மலைத்தொடர்கள்
**ஆரவல்லி மலைத்தொடர்** (**Aravalli Range**) மேற்கு இந்தியாவில் உள்ள ஒரு மலைத்தொடர் ஆகும். இது ராஜஸ்தான் மாநிலத்துக்குக் குறுக்கே வடகிழக்கிலிருந்து தென்மேற்காகச் சுமார் 300 மைல்கள் நீளமாக அமைந்துள்ளது. இதன் வடக்கு முனை தனித்தனியான குன்றுகளாகவும், பாறை முகடுகளாகவும் ஹரியானா மாநிலத்துக்குள் தொடர்ந்து டெல்லிக்கு அண்மையில் முடிவுறுகிறது. இதிலுள்ள மிக உயர்ந்த சிகரம் அபு மலையில் அமைந்துள்ள குரு சிகரம் ஆகும். 5653 அடி (1723 மீட்டர்) உயரமான இச் சிகரம் தொடரின் தென்மேற்குப் பகுதியில் குசராத்து மாநிலத்தில் உள்ள ஆரவல்லி மாவட்டடத்தில் உள்ளது. உதய்ப்பூர் நகரமும் அதன் ஏரியும் இம் மலைத்தொடரின் தென்புறச் சரிவில் அமைந்துள்ளது.

## மேற்கோள்கள்
# பிறப்பு

ஆட்டுக்குட்டி : இரண்டாவது ஆட்டுக்குட்டியைப் பெற்றெடுக்கும் போது தாய் முதல் ஆட்டுக்குட்டியை நக்குகிறது
**பிறப்பு** என்பது சந்ததியைப் பெற்றெடுக்கும் அல்லது பிறப்பிக்கும் செயல் அல்லது செயல்முறையாகும், தொழில்நுட்ப சூழல்களில் **பிரசவம்** என்றும் குறிப்பிடப்படுகிறது. பாலூட்டிகளில், இந்த செயல்முறை ஹார்மோன்களால் தொடங்கப்படுகிறது, இது கருப்பையின் தசைச் சுவர்களை சுருங்கச் செய்கிறது, இது உணவளிக்கவும் சுவாசிக்கவும் தயாராக இருக்கும் போது கருவை வளர்ச்சி நிலையில் வெளியேற்றுகிறது.

சில இனங்களில் சந்ததிகள் முன்கூட்டியவை மற்றும் பிறந்த உடனேயே நடக்க இயலும். ஆனால் மற்றவற்றில் இது குழந்தை வளர்ப்பையே முற்றிலும் சார்ந்துள்ளது .

மார்சுபியல்களில், கரு ஒரு குறுகிய கர்ப்பத்திற்குப் பிறகு மிகவும் முதிர்ச்சியடையாத நிலையில் பிறந்து அதன் தாயின் கருப்பை பையில் மேலும் வளரும்.

பாலூட்டிகள் மட்டும் மகவை பிரசவிப்பதில்லை. சில ஊர்வன, நீர்-நில வாழ்விகள், மீன் மற்றும் முதுகெலும்பில்லாத உயிரினங்கள் அவற்றின் வளரும் குஞ்சுகளை உள்ளே சுமக்கின்றன. இவற்றில் சில கருமுட்டைகள் தாயின் உடலுக்குள் குஞ்சு பொரிக்கின்றன, மற்றவை விவிபாரஸ், பாலூட்டிகளைப் போலவே கரு அவளது உடலுக்குள் வளரும்.

## மேற்கோள்கள்
# பாங்கரா (நடனம்)

பாங்கரா நடனம்
**பாங்கரா நடனம்(பஞ்சாபி: ਭੰਗੜਾ, ஆங்கிலம்: Bhangra)* என்பது இந்தியா மற்றும் பாக்கித்தான் நாடுகளின் பஞ்சாப் பகுதி பெண்கள் ஆடுகின்ற ஒரு பிரபலமான நாட்டுப்புற நடனம் ஆகும்.இது பஞ்சாப் பிராந்தியத்தில் உள்ள மாஜ்ஹா எனும் ஊரில் தோன்றிய பாரம்பரிய நடனம் ஆகும்.

## வகைகள்

### பாரம்பரிய பாங்கரா

பஞ்சாபி பாங்கரா கலைஞர்
பாரம்பரிய பாங்கரா தோற்றங்கள் தொடர்பாக பல ஊகங்கள் உள்ளன. தில்லான் கூற்றுப்படி பாங்கரா நடனம் மற்றொரு பஞ்சாபி தற்காப்பு நடனமான பாகா நடனத்தை ஒத்து உள்ளது.

மாஜ்ஹாவில் தோன்றிய பாங்கரா நடனம் இந்தியாவின் குர்தாஸ்பூர் மற்றும் பாக்கித்தான் பகுதியில்
சியால்கோட், சேக்பூர், குஜ்ரன்வல்லா ஆகிய பகுதி பெண்களால் நடனமாடப்படுகிறது.

சியால்கோட் மாவட்ட கிராமங்களில் பாங்கரா பாரம்பரிய வடிவம் கொண்டதாக கருதப்படுகிறது.

### எளிய வடிவ பாரம்பரிய பாங்கரா

2012 இல் அமிர்தசரஸ் பகுதியில் நடந்த பாங்க்ரா நடனம்
பாங்கரா நடனம் 1947 க்கு முன்பு ஒருங்கிணைந்த பஞ்சாப் பிராந்திய மக்களின் ஒரு நடன வகையாக இருந்தது. இந்திய பாக்கித்தான் பிரிவினைக்குப் பின் பல இலட்சம் மக்கள் பாக்கித்தானின் பஞ்சாபுப் பகுதியிலிருந்து இந்திய பஞ்சாபுப் பகுதிக்கு புலம் பெயர்ந்தனர். அதிகமான பாங்கரா நடனக் கலைஞர்கள் பாக்கித்தானில் தங்கி விட்டனர். எனவே இந்திய பஞ்சாபுப் பகுதியில் எளிய வடிவ பாங்கரா தோன்றியது.

பாட்டியாலா மகாராசாவின் ஆதரவைப் பெற்று இந்திய பஞ்சாபில் எளிய வடிவ பாரம்பரிய பாங்கரா வளர்ச்சி அடைந்தது.

*
*
*
*
*
*
*
*
*
*
*
*
*
*
*
*

## மேற்கோள்கள்
# இந்தியாவில் விளையாட்டு

தமிழ்நாட்டில் கபடி விளையாடும் பெண்கள்.
வளைதடிப் பந்தாட்டம் இந்தியாவின் அதிகாரப்பூர்வ தேசிய விளையாட்டாக உள்ளது. மேலும் இந்த நாடு வளைதடிப் பந்தாட்டத்தில் எட்டு ஒலிம்பிக் தங்கப் பதக்கங்களை வென்றுள்ளது. எனினும் துடுப்பாட்டம் இந்தியாவில் மிகவும் பிரபலமான விளையாட்டாக உள்ளது. புது தில்லியில், 1982 ஆம் ஆண்டு ஆசிய விளையாட்டுப் போட்டிகள் நடைபெற்ற பிறகு, இந்தத் தலைநகரம் தற்போது நவீன விளையாட்டு வசதிகளைக் கொண்டு வளர்ச்சி அடைந்துள்ளது. மேலும் இதே போன்ற வசதிகள் இந்த நாட்டின் ஏனைய பகுதிகளில் மேற்கொள்ளப்பட்டு வருகின்றன.

## இதுவரை வளைதடிப் பந்தாட்டம் போட்டிகளில் ஒலிம்பிக்கில் வென்ற தங்கப் பதக்கங்கள்

|  |  |  |  |
| --- | --- | --- | --- |
| **ஆண்டு** | **இறுதி ஆட்டம்** | **வெற்றியாளர்** | **இரண்டாவது** |
| 1928 | இந்தியா எதிர் அணி நெதர்லாந்து 3-0 |  இந்தியா | நெதர்லாந்து |
| 1932 | இந்தியா எதிர் அணி யப்பான் 11 - 1 |  இந்தியா | யப்பான் |
| 1936 | இந்தியா எதிர் அணி ஜெர்மனி 8 - 1 |  இந்தியா | ஜெர்மனி |
| 1948 | இந்தியா எதிர் அணி ஐக்கிய இராச்சியம் 4 - 0 |  இந்தியா | ஐக்கிய இராச்சியம் |
| 1952 | இந்தியா எதிர் அணி நெதர்லாந்து 6 - 1 |  இந்தியா | நெதர்லாந்து |
| 1956 | இந்தியா எதிர் அணி பாக்கித்தான் 1 - 0 |  இந்தியா | பாக்கித்தான் |
| 1964 | இந்தியா எதிர் அணி பாக்கித்தான் 1 - 0 |  இந்தியா | பாக்கித்தான் |
| 1980 | இந்தியா எதிர் அணி எசுப்பானியா 4 - 3 |  இந்தியா | எசுப்பானியா |

பலவகையான விளையாட்டுகள் நாடு முழுவதும் விளையாடப்படுகிறது. இதில் கபடி, கோ-கோ, பெல்வானி மற்றும் கில்லி போன்றவை அடங்கும். பிரித்தானிய ஆட்சியின் போது காற்பந்தாட்டம், ரக்பி யூனியன், துடுப்பாட்டம், கோல்ஃப், டென்னிஸ், சுவர்ப்பந்து, ஹாக்கி, குத்துச்சண்டை, ஸ்னூக்கர் மற்றும் பில்லியர்ட்ஸ் உள்ளிட்ட பல பிரபலமான விளையாட்டுகள் இந்தியாவில் அறிமுகப்படுத்தப்பட்டு விளையாடப்படுகின்றன.

## மேற்கோள்கள்
# போசளப் பேரரசு

| Hoysala Empireபோசளப் பேரரசு |
| --- |
| பொ.ஊ. 1026–பொ.ஊ. 1343 |
| ஹோய்சாலப் பேரரசு ஆட்சி செய்த நிலப்பகுதிகள், பொ.ஊ. 1200 |
| நிலை | பேரரசு (பொ.ஊ. 1187 வரையில் மேலைச் சாளுக்கியத்தைச் சார்ந்திருந்தது) |
| தலைநகரம் | பேளூர், ஹளபீடு |
| பேசப்படும் மொழிகள் | தமிழ், கன்னடம் |
| சமயம்  | இந்து |
| அரசாங்கம் | மன்னராட்சி |
| மன்னர் |   |
|  |
| • பொ.ஊ. 1026–1047  | நிருப காமா II |
| • பொ.ஊ. 1292–1343  | வீர வல்லாளன் III |
|  |
| வரலாறு |   |
|  |
| • முற்கால போசள அரசின் பதிவுகள்  | பொ.ஊ. 950 |
| • தொடக்கம்  | பொ.ஊ. 1026 |
| • முடிவு  | பொ.ஊ. 1343 |
|  |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | மேற்கு சாளுக்கியம் |

 |

|  |  |
| --- | --- |
| விஜயநகரப் பேரரசு |  |

 |

 |

**போசளப் பேரரசு** அல்லது **ஹோய்சாளப் பேரரசு** (*Hoysala Empire*) பொ.ஊ. பத்தாம் நூற்றாண்டு முதல் பதினான்காம் நூற்றாண்டு வரை இன்றைய கர்நாடகத்தின் பெரும்பாலான பகுதிகளை ஆண்டு வந்தது. இது தென்னிந்தியாவின் முக்கியமான பேரரசுகளில் ஒன்றாகும். இவர்கள் முதலில் பேளூரைத் தலைநகராகக் கொண்டும் பின் ஹளபீடினைத் தலைநகராகக் கொண்டும் ஆண்டு வந்தனர்.

போசளப் பேரரசர்கள் மேற்குத் தொடர்ச்சி மலையின் மேட்டுப் பகுதியான கர்நாடகவின் மலைநாடு பகுதிவாழ் மக்களின் வழிவந்தவர்கள். 12-ஆம் நூற்றாண்டில், மேற்குப் ப‌குதியை ஆண்ட‌ சாளுக்கிய‌ர்க‌ளுக்குள் ம‌ற்றும் கால‌ச்சூரி பேரரசுக்குள்ளும் ந‌ட‌ந்த‌ உள்நாட்டுப் போரைத் த‌ங்க‌ளுக்கு சாத‌க‌மாக்கிக் கொண்டு, த‌ங்க‌ள‌து எல்லைக‌ளை இன்றைய‌ க‌ர்நாட‌க‌ப் ப‌குதிக‌ளுக்கும் ம‌ற்றும் இன்றைய‌த் த‌மிழ்நாட்டிலிருக்கும் விளைச்சல் நிலங்கள் நிறைந்த காவிரியாற்றின் வ‌ட‌க்குப் ப‌குதிக்கும் விரிவுப்ப‌டுத்தின‌ர். 13-ஆம் நூற்றாண்டிலே, அவர்கள் இந்தியாவில் இன்றைய கர்நாடகாவின் பெரும்பாலானப் பகுதிகளையும், தமிழகத்தின் ஒருசிலப் பகுதிகளையும் மற்றும் வடக்கு ஆந்திரப்பகுதிகளையும் தங்கள் கட்டுப்பாட்டுக்குள் கொண்டுவந்துவிட்டனர்.

தென்னிந்தியாவில் கலை, கட்டிடக்கலை, சமயம் இவற்றின் வளர்ச்சியில் ஹோய்சால அரசவைக் காலகட்டம் மிக‌ முக்கியமானதாகும். முதன்மையாகக் கோவில்களின் கட்டிடக்கலைக்காக ஹோய்சாலப் பேரரசன் இன்றும் நினைவுக்கூறப்படுகிறார். நூற்றுக்கும் மேற்பட்ட கோவில்கள் கர்நாடகா முழுவதும் இன்றும் காணப்படுகின்றன, அவைகளில் பெருமை வாய்ந்தவை பேளூரி்ல் உள்ள சென்னகேசவ கோவில், ஹளபீடில் உள்ள ஹோய்சாலசுவரா கோவில், சோமநாதபுரத்தில் உள்ள கேசவக் கோவில் ஆகியன. ஹோய்சால அரசர்கள் தொடர்ந்து கலைகளை வளர்த்து வந்தனர். அவர்கள் இடைவிடாது அளித்த‌ ஊக்கம் இலக்கியங்கள் கன்னடத்திலும், சமசுக்கிரதத்திலும் வளர்வதற்கு வழிசெய்தன. போசள மன்னர்கள் சமண, இந்து சமயங்களைப் பின்பற்றினர். விஷ்ணுவர்த்தனன் என்ற மன்னரும் அவருடைய வாரிசுகளும் வைணவர்கள் ஆவர்.

## மேலும் பார்க்க

* போசளர் கட்டிடக்கலை

## மேற்கோள்கள்